ภาพถ่ายต้องห้ามในเกาหลีเหนือ

หากถามว่าประเทศใดบนโลกนี้ที่มีความลึกลับมากที่สุด เชื่อว่าหนึ่งในคำตอบที่ได้ก็คงจะเป็นเกาหลีเหนือ

นานาประเทศ หรือแม้แต่ชาวบ้านอยากเราๆ เองที่ในวันนี้สามารถเข้าถึงข้อมูลข่าวสารได้มากมายก็แทบไม่รู้เลยว่าสภาพแวดล้อมของชาวเกาหลีเหนือที่แท้จริงเป็นอย่างไรนอกจากภาพความเคร่งขรึมกองทัพทหารและท่านผู้นำอย่าง คิมจองอึน

วันนี้เราจึงอยากนำเสนอและสะท้อนชีวิตของชาวเกาหลีเหนือที่แท้จริง จากภาพถ่ายของช่างภาพที่ชื่อว่า เอริคลาฟอร์ก

เขาถือเป็นชายที่โชคดีมากที่สุดคนหนึ่งที่ได้มีโอกาสเข้าไปเที่ยวในประเทศเกาหลีเหนือมากถึง 6 ครั้ง แต่เขาไม่ได้เป็นเหมือนนักท่องเที่ยวทั่วไปที่จะไปดูแต่สิ่งที่รัฐบาลอยากจะให้นักท่องเที่ยวเห็น ทั้งหมดล้วนเป็นการจัดฉากและไม่ได้สะท้อนชีวิตความเป็นอยู่ของชาวเกาหลีเหนือที่แท้จริงเลยแม้แต่น้อย

และแม้เขาจะรู้ดีว่าในประเทศนี้มีกฎหมายที่เข้มงวดมากเรื่องการถ่ายภาพมากเพียงใด เช่น ห้ามถ่ายรูปทหารหรือกองทัพ แต่คุณที่ว่าเขาจะแคร์ไหมล่ะ

ใช่แล้ว เวลาที่เขาเดินทางไปตามที่ต่างๆ ด้วยรถบัส เขาก็จะแอบเอาเลนส์ซูมขนาด 300 มม. ขึ้นมาซูมถ่ายภาพต่างๆ ที่น่าสนใจ

ในปี 2012 หลังจากทริปครั้งที่ 6 ผ่านพ้นไป ทางรัฐบาลพบว่าเขานำภาพถ่ายในประเทศไปโพสต์ตามที่ต่างๆ บนโซเชียล พวกเขาจึงสั่งให้เอริคลบภาพพวกนั้นในทันที และเช่นเคย เขาไม่คิดที่จะทำตามคำสั่งของคนพวกนั้น เพราะเขาต้องการโชว์ให้ผู้คนเห็นสิ่งต่างๆ ของประเทศนี้ ทั้งด้านที่ดีและด้านที่ไม่ดี

นอกจากนี้ เขายังได้เผยด้วยว่าเขาได้มีโอกาสเข้าไปคุยกับชาวบ้านตามชนบท เขาได้เรียนรู้วิถีชีวิตของชาวบ้าน และสิ่งที่สำคัญเลยคือเขาพบชาวเกาหลีเหนือเป็นคนดี และมีน้ำใจมาก ถึงแม้ว่าพวกเขาส่วนใหญ่จะเป็นคนที่แทบจะไม่มีอะไรเป็นของตัวเองเลยก็ตาม

และนี่คือภาพต้องห้ามที่น่าสนใจจากประเทศเกาหลีเหนือที่เราอยากจะนำมาแบ่งปันกับเพื่อนๆ ในวันนี้

การถ่ายภาพทหารที่ไม่ได้กำลังปฏิบัติหน้าที่อยู่ถือเป็นสิ่งต้องห้าม

ชาวประมงที่นำยางล้อรถยางมาใช้เป็นเรือเพื่อตกปลา

เด็กๆ ที่มาจากชนบท พวกเขาตกตะลึงกับการทำงานของบันได้เลื่อนเพราะไม่เคยเห็นมาก่อน

พิพิธภัณฑ์สัตว์น้ำในเปียงยางที่อนุญาตให้ถ่ายได้เฉพาะภาพของสัตว์เท่านั้น

เด็กๆ มีคอมพิวเตอร์ใช้ แต่บ้านไม่มีไฟฟ้า