6 เรื่องราวของนักเต้น Kizomba ที่ชื่อ Sara Lopez

การเต้นนั้น ถือเป็นวัฒนธรรมที่สวยงาม และเป็นศิลปะ ที่ใช้ร่างกายสื่อสารออกมาได้อย่างสวยงาม และในแต่ละประเทศ หรือชนชาตินั้น ต่างก็มีการเต้น และการร่ายรำที่เป็นเอกลักษณ์ ซึ่งสามารถบ่งบอกวิถึชีวิตของคนท้องถิ่นได้เป็นอย่างดี ในวันนี้ พวกเรามีเรื่องราวของนักเต้นที่ชื่อว่า Sara Lopez มาเล่าสู่กันฟัง ซึ่งเธอนักเป็นนักเต้นที่ไม่ว่าเธอจะโพสวิดีโอการเต้นของเธอลงโซเชียลมีเดียครั้งใด เธอก็มักจะมีผู้เข้าชมวิดีโอของเธอเป็นล้านๆครั้ง

การเต้นแบบ Kizomba คือ

ชื่อการเต้นแบบ Kizomba อาจจะไม่คุ้นหูเราเท่าไหร่นัก การเต้นแบบ Kizomba นี้เป็นการเต้นที่เริ่มต้นในประเทศแองโกล่า ซึ่งเป็นการเต้นของคนท้องถิ่น โดยที่เป็นการเต้นแบบคู่ ซึ่งเป็นการเต้นจังหวะที่ไม่เร็ว แต่เต็มไปด้วยความโรแมนติก และเป็นส่วนผสมที่ลงตัวของความสนุกอยู่ด้วย

Sara Lopez เป็นใคร

เธอคนนี้เป็นชาวสเปน ที่เกิดในเมืองมาดริด เธอนั้นเริ่มในการเรียนเต้นเมื่อเธอมีอายุได้เพียง 5 ขวบ และด้วยใจที่รักการเต้นเป็นชีวิตจิตใจ เธอจึงเรียนบัลเล่ต์อยู่ถึง 15 ปี และได้ใบประกาศนียบัตรจาก The Royal Ballet of London ซึ่งเป็นสถาบันที่สอนบัลเลต์ชั้นสูง ที่ได้รับการยอมรับไปทั่วโลก และเธอนั้นก็สำเร็จการศึกษาด้วยคะแนนยอดเยี่ยม

ชีวิตของเธอเมื่อครั้งที่เธอเป็นนักบัลเล่ต์

นอกจากที่เธอจะมีความสามารถ และพรสวรรค์ในการเต้นบัลเล่ต์แล้ว เธอยังมีความสนใจในการเต้นแบบอื่นๆ ไม่ว่าจะเป็น flamenco, การเต้นแบบคอนเทมโพราลี, แจ๊ส และฟังก์ ซึ่งแต่ละชนิด เธอก็มีความสามารถในการเต้นที่สวยงาม และเธอก็ทำมันได้ดีไม่แพ้การเต้นบัลเล่ต์เลย

การลองการเต้นแบบใหม่ๆ

เมื่อเธอมีอายุได้ 17 ปี เธอนั้นได้เริ่มศึกษา และฝึกฝนการเต้นแบบระบำหน้าท้องอยู่หนึ่งปีเต็ม และเมื่อเธอมีอายุได้ 19 ปี เธอนั้นก็เริ่มการเรียนการเต้นแบบละติน และเริ่มที่จะสอนคลาสต่างๆ ทั้งออนไลน์ และตัวต่อตัว ทำให้เธอนั้นมีประสบการณ์ในการทำงานร่วมกับนักเต้นระดับชาติหลายๆคน ซึ่งเธอทำมันอยู่ประมาณสามปี ก่อนที่จะเริ่มต้นประสบการณ์การเต้นในสายอื่น

ประสบการณ์ของนักเต้นแบบ international ของเธอ

เมื่อเธอมีอายุได้ 21 ปี เธอได้เริ่มเรียนการเต้นแบบฮิปฮอป และได้เดินทางไปที่เมืองลอสแองเจลิส สหรัฐอเมริกาในปีถัดไป เพื่อที่จะเรียนเต้นอย่างจริงจังกับนักเต้นมืออาชีพ รวมไปถึง เธอนั้นได้แบ่งปันความสามารถด้านการเต้นของเธอ ให้กับผู้อื่นในอเมริกา ด้วยการสอน และออกแสดงในทีวี และโชว์ต่างๆ

Sara Lopez และการเต้นแบบ Kizomba

เธอนั้นเริ่มการเต้นแบบ Kizomba ตั้งแต่ปี 2009 และเธอก็เข้าร่วมการแข่งขันระดับชาติในประเทศสเปน รวมไปถึงเข้าร่วมการแข่งขันเต้นในรายการ international และเธอก็ได้รับรางวัลรองชนะเลิศ ในการแข่งขันการเต้นในปี 2010 ซึ่งหลังจากที่เธอเข้าร่วมการแข่งขันรายการต่างๆ เธอก็เผยแพร่การเต้นประเภทนี้ ให้คนทั่วโลกได้รู้จักจนถึงปัจจุบัน